จงบอก สรรพคุณ และผลข้างเคียง ของยาเจมไฟโบรซิล
เจมไฟโบรซิล Gemfibrozil ยาเจมไฟโบรซิลมีสรรพคุณ คุณสมบัติ อย่างไร ยาเจมไฟโบรซิลมีกลไกการออกฤทธิ์อย่างไร ยาเจมไฟโบรซิลมีรูปแบบการจัดจำหน่ายอย่างไร ยาเจมไฟโบรซิลมีขนาดรับประทานอย่างไร เมื่อมีการสั่งยาควรแจ้งแพทย์พยาบาลและเภสัชกรอย่างไร หากลืมรับประทานยาควรทำอย่างไร ยาเจมไฟโบรซิลมีผลไม่พึงประสงค์อย่างไร มีข้อควรระวังการใช้ยาเจมไฟโบรซิลอย่างไร ยาเจมไฟโบรซิลมีปฏิกิริยาระหว่างยากับยาตัวอื่นอย่างไร ควรเก็บรักษายาเจมไฟโบรซิลอย่างไร ยาเจมไฟโบรซิลมีชื่ออื่นอีกไหม ผลิตจากบริษัทอะไรบ้าง ยารักษาโรค Pharmaceutical drug ข้อปฏิบัติพื้นฐานในการใช้ยาทุกชนิด ไขมันในเลือดสูง Dyslipidemia ความดันโลหิตสูง Hypertension โรคหัวใจ โรคหลอดเลือดหัวใจ Coronary artery disease โรคอ้วน และ น้ำหนักตัวเกิน Obesity and overweight ยาลดไขมัน Lipid-lowering drugs กล้ามเนื้อลายสลาย Rhabdomyolysis โรคหัวใจ โรคหัวใจและหลอดเลือด Heart disease หรือ Cardiovascular disease ทั่วไป ยาเจมไฟโบรซิล Gemfibrozil ถูกนำมาใช้รักษาโรคไขมันในเลือดสูง มีความสามารถลดไขมันในเลือดชนิดต่างๆที่เป็นไขมันไม่ดี เช่น Triglyceride Very low density lipopro tein VLDL Low density lipoproteinLDL และเพิ่มไขมันชนิดดี High density lipopro tein HDL จากการศึกษาด้านเภสัชจลนศาสตร์ Pharmacokinetic ความเป็นไปของยาเมื่อเข้าสู่ร่างกายของยาตัวนี้พบว่า เมื่อยาเจมไฟโบรซิลเข้าสู่กระแสเลือด 95% ของยาจะจับกับโปร ตีนในเลือด และถูกส่งไปเปลี่ยนโครงสร้างเคมีที่ตับ ร่างกายต้องใช้เวลาประมาณ 1.5 ชั่วโมงในการกำจัดยาออกจากกระแสเลือด 50 โดยผ่านไปกับน้ำปัสสาวะ ยาเจมไฟโบรซิล ถูกบรรจุอยู่ในบัญชียาหลักแห่งชาติ และสามารถพบเห็นการใช้ยาตัวนี้ภายในสถานพยาบาลทั่วไป ก่อนการสั่งจ่ายยา ผู้ป่วยต้องได้รับการตรวจระดับไขมันในเลือดก่อน เพื่อที่แพทย์จะได้วิเคราะห์และปรับขนาดรับประทานได้อย่างถูกต้องและเหมาะสมต่อคน ไข้ ยาเจมไฟโบรซิลมีสรรพคุณ คุณสมบัติ อย่างไร ยาเจมไฟโบรซิลมีสรรพคุณข้อบ่งใช้ เช่น รักษาภาวะโรคไขมันในเลือดสูง Hyperlipidacmias ลดความเสี่ยงของการเป็นโรคหลอดเลือดหัวใจ ด้วยมีน้ำหนักตัวเกินโรคอ้วน และมีไขมันในเลือดสูงกว่าปกติ ยาเจมไฟโบรซิลมีกลไกการออกฤทธิ์อย่างไร ยาเจมไฟโบรซิลมีกลไกการออกฤทธิ์ โดยตัวยาจะออกฤทธิ์ยับยั้งกระบวนการไลโปไลซิส Lipolysis ขบวนการสลายไขมันที่ทำให้เกิดภาวะไขมันในเลือดสูง และยับยั้งการสะสมไขมันในตับ นอกจากนี้ ยังยับยั้งการหลั่งไขมัน VLDL จากตับอีกด้วย ด้วยกลไกที่กล่าวมาทำให้ยานี้ ลดปริมาณไขมันในเลือดได้ ยาเจมไฟโบรซิลมีรูปแบบการจัดจำหน่ายอย่างไร ยาเจมไฟโบรซิลมีรูปแบบการจัดจำหน่าย เช่น รูปแบบยาเม็ด ขนาดความแรง 450 600 และ 900 มิลลิกรัมเม็ด รูปแบบยาแคปซูล ขนาดความแรง 300 มิลลิกรัมแคปซูล ยาเจมไฟโบรซิลมีขนาดรับประทานอย่างไร ยาเจมไฟโบรซิลมีขนาดรับประทาน เช่น ผู้ใหญ่ รับประทานครั้งละ 600 มิลลิกรัม วันละ 2 ครั้ง ก่อนอาหารครึ่งชั่วโมงเป็นอย่างต่ำ เช้า - เย็น ขนาดรับประทานสูงสุดไม่เกิน 1.5 กรัมวัน เด็ก นิยามคำว่าเด็ก การใช้ยานี้ในเด็ก มีข้อจำกัดการใช้มาก การใช้ยานี้ในเด็กจึงอยู่ในดุลพินิจของแพทย์เป็นรายๆไป หมายเหตุ ขนาดยา และระยะเวลาในการใช้ยาที่ระบุในบทความนี้ เป็นเพียงตัวอย่างหนึ่งเท่านั้น ไม่สามารถใช้ทดแทนคำสั่งใช้ยาของแพทย์ผู้รักษาได้ การใช้ยาที่เหมาะสม ควรต้องปรึกษา แพทย์ หรือเภสัชกร ก่อนเสมอ เมื่อมีการสั่งยาควรแจ้งแพทย์พยาบาลและเภสัชกรอย่างไร เมื่อมีการสั่งยาทุกชนิดที่รวมถึงยาเจมไฟโบรซิล ผู้ป่วยควรแจ้ง แพทย์ พยาบาล และเภสัชกร เช่น ประวัติแพ้ยาทุกชนิด เช่น กินยาใช้ยาแล้ว คลื่นไส้มาก ขึ้นผื่น หรือแน่นหายใจติดขัดหายใจลำบาก หอบเหนื่อย มีโรคประจำตัวต่างๆ รวมทั้งกำลังกินยาใช้ยาหรืออาหารเสริมอะไรอยู่ เพราะยาเจมไฟโบรซิล อาจส่งผลให้อาการของโรคเหล่านั้นรุนแรงขึ้น หรืออาจเกิดปฏิกิริยาระหว่างยากับยาอื่นๆและหรือกับอาหารเสริมที่กินที่ใช้อยู่ก่อน หากเป็นสุภาพสตรีควรแจ้งว่าอยู่ในภาวะตั้งครรภ์มีครรภ์ หรือกำลังให้นมบุตร เพราะยาหลายประเภทสามารถผ่านทางน้ำนมหรือรก และเข้าสู่ทารกจนก่อให้เกิดผลข้างเคียงได้ หากลืมรับประทานยาควรทำอย่างไร หากลืมรับประทานยาเจมไฟโบรซิล สามารถรับประทานเมื่อนึกขึ้นได้ ถ้าเวลาใกล้เคียงกับการรับประทานยาในมื้อถัดไป ไม่จำเป็นต้องเพิ่มปริมาณยาเป็น 2 เท่า ยาเจมไฟโบรซิลมีผลไม่พึงประสงค์อย่างไร ยาเจมไฟโบรซิลสามารถก่อให้เกิดผลอาการไม่พึงประสงค์จากการใช้ยา ผลข้างเคียงอาการข้างเคียง เช่น รู้สึกไม่สบายในกระเพาะอาหาร ปวดท้อง วิงเวียน ง่วงนอน ปวดตามข้อและกล้ามเนื้อ ความ รู้สึกทางเพศลดลง มีกลุ่มอาการคล้ายไข้หวัดใหญ่ นอกจากนี้ ยังสามารถพบอาการข้างเคียงในระดับที่รุนแรง ซึ่งหากพบอาการข้างเคียงฯเช่นนี้ ควรต้องรีบไปพบแพทย์ไปโรงพยาบาลโดยทันที อาการข้างเคียงที่รุนแรงดังกล่าว เช่น ปวดเสียดที่กระเพาะอาหาร ตัวเหลืองตาเหลือง การมองเห็นภาพไม่ชัดเจน ปวดแสบขณะถ่ายปัสสาวะ อาการกล้ามเนื้อลายสลาย เช่น ปวดกล้ามเนื้อพร้อมมีอาการตึงของกล้ามเนื้อ มีไข้ ปัสสาวะมีสีคล้ำ ใจสั่นหรือ หัวใจเต้นระรัว มีจุดแดงขึ้นตามร่างกาย มีข้อควรระวังการใช้ยาเจมไฟโบรซิลอย่างไร มีข้อควรระวังการใช้ยาเจมไฟโบรซิล เช่น ห้ามใช้กับผู้ที่แพ้ยานี้ ห้ามใช้ยานี้กับผู้ป่วยโรคตับ ผู้ป่วยโรคไต ทำงานผิดปกติขั้นรุนแรง การใช้ยานี้ต่อเนื่องเป็นเวลานาน ต้องคอยควบคุมระดับไขมันในเลือดไม่ให้ต่ำกว่า เกณฑ์ปกติ อีกทั้งต้องคอยตรวจสอบการทำงานของตับว่าผิดปกติหรือไม่ ตามคำแนะนำของแพทย์ ระวังการใช้ยานี้กับสตรีตั้งครรภ์ และสตรีที่อยู่ในภาวะให้นมบุตร ระหว่างการใช้ยาเจมไฟโบรซิล ควรต้องตรวจสอบระบบเลือดตามคำแนะนำของแพทย์ ว่ามีความผิดปกติหรือไม่ เช่น ภาวะโลหิตจาง ห้ามแบ่งยาให้ผู้อื่นใช้ ห้ามใช้ยาหมดอายุ ห้ามเก็บยาหมดอายุ อนึ่ง ทุกคนต้องตระหนักถึงความปลอดภัยจากการใช้ ยา ที่รวมถึงยาแผนปัจจุบันทุกชนิด รวมยาเจมไฟโบรซิลด้วย ยาแผนโบราณ อาหารเสริม ผลิตภัณฑ์เสริมอาหาร ทุกชนิด และสมุนไพร ต่างๆเสมอ เพราะยามีทั้งให้คุณและให้โทษ ดังนั้นเมื่อมีการใช้ยาทุกครั้ง ควรต้องปฏิบัติตาม ข้อปฏิบัติพื้นฐานในการใช้ยาทุกชนิด เสมอ อ่านเพิ่มเติมได้ในเว็บ haamor.com บทความเรื่อง ข้อปฏิบัติพื้นฐานในการใช้ยาทุกชนิด รวมทั้งควรต้องปรึกษาเภสัชกรประจำร้านขายยาก่อนซื้อยาใช้เองเสมอด้วยเช่นกัน ยาเจมไฟโบรซิลมีปฏิกิริยาระหว่างยากับยาตัวอื่นอย่างไร ยาเจมไฟโบรซิลมีปฏิกิริยาระหว่างยากับยาตัวอื่น เช่น การใช้ยาเจมไฟโบรซิล ร่วมกับยาลดไขมันบางตัว เช่นยา Simvastatin สามารถก่อให้ เกิดพยาธิสภาพทางกล้ามเนื้อหรือเกิดสภาวะกล้ามเนื้อลายสลาย จึงห้ามใช้ยาทั้งคู่ร่วมกัน การใช้ยาเจมไฟโบรซิล ร่วมกับยาต้านการแข็งตัวของเลือด เช่นยา Warfarin สามารถก่อให้เกิดภาวะเลือดออกง่าย เพื่อความปลอดภัยของคนไข้ แพทย์จะเป็นผู้ปรับลดขนาดของยาต้านการแข็งตัวของเลือด การใช้ยาเจมไฟโบรซิลร่วมกับยารักษาโรคเกาต์ เช่นยา Colchicine อาจก่อให้เกิดความเสี่ยงของพยาธิสภาพของกล้ามเนื้อไปจนถึงขั้นกล้ามเนื้อลายสลาย การใช้ยาทั้ง 2 ตัวนี้ร่วมกันจึงควรต้องเฝ้าระวังอย่างใกล้ชิด หากเกิดอาการผิดปกติอย่างไร ต้องรีบปรึกษาแพทย์ไปโรงพยาบาลทันที การใช้ยาเจมไฟโบรซิล ร่วมกับยารักษาโรคเบาหวานชนิด 2 เช่นยา Repaglinide สามารถก่อให้เกิดภาวะน้ำตาลในเลือดต่ำอย่างรุนแรง จึงห้ามใช้ยาทั้งคู่ร่วมกัน ควรเก็บรักษายาเจมไฟโบรซิลอย่างไร ควรเก็บยาเจมไฟโบรซิล เช่น เก็บยาที่อุณหภูมิระหว่าง 20 - 25 องศาเซลเซียส Celsius เก็บยาให้พ้นแสง แสงแดด และความชื้น เก็บยาให้พ้นมือเด็กและสัตว์เลี้ยง ไม่ควรเก็บยาในห้องน้ำ ยาเจมไฟโบรซิลมีชื่ออื่นอีกไหม ผลิตจากบริษัทอะไรบ้าง ยาเจมไฟโบรซิล มียาชื่อการค้า และบรืษัทผู้ผลิต เช่น ชื่อการค้า บริษัทผู้ผลิต Bisil บิซิล Sriprasit Pharma Delipid เดลิปิด T.Man Pharma Dropid ดรอปิด Medicine Products Fibropid 300 ไฟโบรปิด 300 V S Pharma G.F.B.-600 จี.เอฟ.บี.-600 Umeda Gembropac เจมโบรแพค Inpac Pharma Gemfibril เจมไฟบริล Siam Bheasach Gemox เจม็อกซ์ R.X. Gozid โกซิด General Drugs House Hidil ไฮดิล Berlin Pharm Lespid เลสปิด Charoon Bhesaj Lipicap ลิปิแคป Vesco Pharma Lipison ลิปิซัน Unison Lipolo ลิโปโล MacroPhar Locholes โลโคลส์ T.O. Chemicals Lodil โลดิล Pharmahof Lopicare โลปิแคร์ Siam Medicare LopidLopid OD โลปิดโลปิด โอดี Pfizer Lopol โลปอล Suphong Bhaesaj Milpid มิลปิด Millimed Norpid นอร์ปิด Greater Pharma Poli-Fibrozil โพลี-ไฟโบรซิล Polipharm Polyxit โพลีซิท Pharmasant Lab Ronox โรน็อกซ์ Charoen Bhaesaj Lab Tolip โทลิพ Utopian U-Pid ยู-ปิด Patar Lab
เจมไฟโบรซิล Gemfibrozil มีสรรพคุณรักษาโรคไขมันในเลือดสูง ลดความเสี่ยงของการเป็นโรคหลอดเลือดหัวใจ มีทั้งยาเม็ด และ แคปซูล ตัวยาจะออกฤทธิ์ยับยั้งกระบวนการไลโปไลซิส ยับยั้งการสะสมไขมันในตับ การรับประทานสำหรับผู้ใหญ่ ควรรับประทานวันละ 2 ครั้ง สำหรับเด็กควรได้รับการแนะนำจากแพทย์ก่อนใช้ยา
-ผลข้างเคียงจากการใช้ยา เจมไฟโบรซิล มีดังนี้ ปวดท้อง วิงเวียน ง่วงนอน ไม่สบายท้อง ความรู้สึกทางเพศลดน้อยลง
-ข้อควรระวังในการใช้ยา คือ ห้ามใช้ยานี้กับผู้ป่วยโรคตับ ผู้ป่วยโรคไต ระวังการใช้ยานี้ในผู้หญิงมีครรภ์ อย่าใช้ยาที่หมดอายุ
-วิธีเก็บรักษายาเจมไฟโบรซิล  ควรเก็บหลบแสงแดด ไม่เก็บในที่ชื้น เก็บยาที่อุณหภูมิระหว่าง 20 - 25 องศาเซลเซียส
12.อายุรศาสตร์ (อายุรศาสตร์) - Internal Medicine,17.เภสัชวิทยา Pharmacology